झुमा लिम्बू
झुमा लिम्बू नेपाली सङ्गीतकार र लोक सङ्गीत अनुसन्धानकर्ता हुन्।   उनी नेपाली लोक सङ्गीतमा सक्रिय अनुसन्धानकर्ता हुन् ।  उनले धेरै एल्बमहरू निकालिसकेकी छिन् । उनले लिम्बु धार्मिक ग्रन्थ मुन्धुमको अडियो संस्करण पनि जारी गरिन् । उनले नेपाली राष्ट्रिय गान रचना गर्ने प्रख्यात नेपाली सङ्गीतकार अम्बर गुरुङसँग तालिम लिएकी छिन्।

प्रारम्भिक जीवन र शिक्षा 
उनी पूर्वी नेपालको ताप्लेजुङ जिल्लाको माइवाखोला गाउँपालिका (तत्कालीन ढुङ्गेसाँघु गाविस ) मा ६ सन्तानमध्ये कान्छी छोरीका रूपमा जन्मिएकी थिइन्।  उनले लिम्बू समुदायको लोकनृत्य र सङ्गीत चलन ‘धान नाच’ मा सहभागी भएर गाउन थालेकी हुन् । सन् २००१ मा एसएलसी तहको शिक्षा पूरा गरेपछि उनी काठमाडौं सरिन् । उनले रेडियो नेपालमा भ्वाइस टेस्ट पास गरिन् र काठमाडौं बस्ने निर्णय गरिन्। त्यसपछि उनी रत्न राज्यलक्ष्मी क्याम्पसमा भर्ना भइन, तर त्यहाँ सङ्गीत कक्षा सञ्चालन गर्ने तरिकामा असन्तुष्टि देखिएपछि केही समयपछि छोडिन् । उनी ललित कलामा आवद्ध भइन् ।

एल्बमहरू 

 ए साहिँला 
 अम्बर सङ्गीत
 खासाम  (२०१४)

सन्दर्भहरू 

जीवित मानिसहरू
नेपाली गायीकाहरू